Kamfanin dillancin labaran Mehr ya bayar da rahoton cewa, a lokacin da dubban daruruwan mutane suke gudanar da janazar shugaban majalisar koli ta siyasa a kasar ta Yemen Saleh Samad a yau a birnin San'a, jiragen yakin Saudiyya sun kai hare-hare a kusa da wurin da ake taron janazar, yayin da dakarun kasar gami da sojin sa kai su kuma suka mayar da martani da makamai masu linzami guda 8 a wasu sansanonin sojin Saudiyya da ke yankin Jizan a kudancin kasar.
